
PROPOSTA PER A CONSELLERIA DE CULTURA l URBANISME (2021) 


eEcosistemes: Espai d'Inter-Entitatsv, és una plataforma que a través de la participació ciutadana i 
la Cultura com a eina de transformació social, promou mecanismes per relacionar i activar diverses 
entitats. 

DOCUMENT MARC DE TREBALL EN PROCÉS D'ELABORACIÓ 





1. Resum 


El projecte adEcosistemes: Espai d'Inter-Entitatss és una plataforma creadora d'espais diversos per a 
l'intercanvi interdisciplinari entre recursos, necessitats i coneixements en tots els àmbits del nostre entorn, 
de trobada oberta i participativa per a entitats, des d'on fomentar diversos interessos culturals, històrics, 
socials i de cohesió territorial. 


Ecosistemes: Empra la Cultura com a eina de transformació i formació ciutadana de manera didàctica, 
pedagògica i lúdica, entenent-la des d'un ampli espectre de pràctiques i sabers, com per exemple medi- 
ambient, salut, economia local i circular o patrimoni entre d'altres. 


Mitjançant una programació anual, inclusiva i fomentant la participació social, la proposta vol impulsar els 
interessos i les relacions ciutadanes des d'un espai col-lectiu, on oferir activitats culturals i educatives. 


Paraules clau Permacultura, civisme, feminisme, inclusió, diversitat, cultura, tolerància, cohesió, formació, 
participació, ciutadania, sostenibilitat. 


2. Objectius 


Generals 
Impulsar a entitats dels municipis ja existents i en actiu per a fomentar el treball interdisciplinari de manera 
transversal, pensant a llarg termini i per tant, fer-les un acompanyament partint d'una base de coneixement 
que ajuda a constituir un projecte més sòlid que incideix més profundament als sabers. Considerem no 
només pensar els projectes des d'una mirada àmplia i plural, sinó poder pensar-los anualment amb l'objectiu 
de fer més incisió als aprenentatges dels treballs i fer partícips a totes. 
Fomentar la Cultura com a eina de transformació i formació social, desenvolupant projectes comuns i 
d'interès col-lectiu. 
Generar espais de trobada regulars entre institució pública i/o departaments corresponents i entitats que 
formen part del present projecte, amb la finalitat d'abordar línies estratègiques per generar projectes de 
ciutadania. 


Específics 
Promoure espais de trobada inter-entitats, per tal de connectar-les, impulsant des de la plataforma 
Ecosistemes, projectes comuns des d'una perspectiva Cultural i municipal. 
Oferir formació a la ciutadania sobre diversos àmbits culturals i interessos municipals, promovent la 
participació i generant espais de cohesió i connexió. 
Desenvolupar un espai de trobada ciutadana on entitats generin activitats participatives i de caràcter 
municipal com a motor de formació i transformació cultural. 


3. Projecte 


Marc conceptual 





La Cultura és un poder transformador. 
 Ecosistemes genera una mediació entre entitats i Institucions municipals mitjançant interessos comuns. 
 Internacionalitzar la regió com a referència sostenible, ecològica i tecnològica. 


Crear recursos per fer el territori més tolerant i inclusiu per a persones amb altres capacitats funcionals, 
fomentant espais adients, tolerants i lliures d'agressions masclistes, homòfobes o a grups minoritaris. 





La mediació cultural, que permet treballar en i des de projectes partint d'interessos col-lectius, no només 
pal-lien necessitats de l'entorn, sinó que impulsen formes d'activar la imaginació de la ciutadania pensant 
com desenvolupar un coneixement transversal aplicat a la quotidianitat i potenciant la seva relació 
implementant la permacultura i la utilització de recursos renovables. 

Des Ecosistemes oferir oportunitats perquè les persones puguin desenvolupar les seves capacitats des de 
la perspectiva laboral, potenciant les seves prioritats i interessos. Lamentablement vivim en una societat on 
moltes vegades, no podem escollir a quin àmbit laboral ens podem dedicar. 


Considerar sabers "oficials" i "no oficials". 


Creiem que com a éssers humans, la creativitat és la nostra major virtut, però necessita ser posada en 
pràctica. 





Desenvolupament 


A continuació presentem una mostra de programació que ens serveix com a exemple sobre la forma que 
tenim de treballar des de la plataforma: 


Programació 2022/23: 
Entitats participants: 


Llistat d'entitats participants 


Objectius a assolir 2022 per les entitats 

A partir de les necessitats de cada una de les entitats que formen part de la plataforma Ecosistemes i que 
seran expressades i compartides a la primera trobada posterior a l'aprovació i activació del projecte, es 
dissenya un pla cultural anual. Aquest pla respon a les necessitats de les entitats que tenen intenció 
d'abordar-se amb un projecte interdisciplinari, que serà dissenyat conjuntament mitjançant taules de treball 
durant els primers mesos de la formació de la plataforma. 


LA METODOLOGIA DE TREBALL CONSISTEIX A CERCAR OBJECTIUS COMUNS ENTRE LES 
ENTITATS I CIUTADANS PER TAL DE DESENVOLUPAR UN PROJECTE CONJUNT QUE COBREIXI LES 
SEVES NECESSITATS I INTERESSOS. 


Metodologia 





Ecosistemes és una plataforma que a través de la participació ciutadana i la Cultura com a eina de 
transformació social, promou mecanismes per relacionar i activar diverses entitats. El nostre mètode de 
treball es basa en la participació ciutadana, la presa de decisions de forma horitzontal i el consens de la 
programació, àmbits de treball i interessos a abordar. 


Anualment Ecosistemes, du a terme una trobada entre les entitats que formen part de la plataforma, amb 
l'objectiu de consensuar la programació a partir dels interessos de cada una de les entitats. Cal apuntar, que 
les entitats que formen part de la plataforma, tenen uns objectius concrets que tenim intenció de treballar-los 
transversalment. La taula de treball inicial pretén trobar nexes comuns per tal de treballar-los i conjuntament 
que siguin abordats a partir de propostes culturals concretes que naixeran en col-lectiu. Ecosistemes té 
intenció de funcionar com una plataforma de cohesió, treballant interessos comuns abordats de forma 
transversal amb la cultura com a eina vehicular. 


La primera taula de treball des d'on dissenyar la programació anual, definirà les línies de treball, els temes, 
els interessos i els projectes que s'abordaràn des de diversos espais (o el propi), amb una gestió sostenible 
temporalment i pressupostàriament. 


A partir de la conversa i la presentació d'interessos comuns, es vol trobar què és allò que uneix a la 
ciutadania, quines són les necessitats i com des de la cultura podem abordar-les perquè tinguin una 
incidència real al territori. 





EY NC NO 


Organització i organigrama 





Ecosistemes s'organitza al voltant d'interessos col-lectius que són abordats des d'entitats municipals 
ciutadanes. La plataforma Ecosistemes dona cabuda a aquests interessos per tal de fomentar-ne la 
formació i participació a partir de desenvolupar un espai de cohesió ciutadana i territorial amb interessos en 
comú i propòsits polítics, promovent l'autogestió i autosuficiència. Taules rodones, mostres, xerrades, espais 
de formació o tallers entre d'altres, conformen les pràctiques que dissenyen anualment els diversos sabers 
que s'esmenten línies més avall. 


La plataforma Ecosistemes, mitjançant una programació anual generada horitzontalment i entre les entitats 
que formen part de la plataforma, es divideix en les seguents àrees de treball: 


-Medi — Ambient 

Tags sostenibilitat, preservació, espais naturals, animalista, 3 R's (reduir, reutilitzar i reciclar) 

-Creació d'un jardí botànic i banc de llavors per tal de fomentar la producció de plantes amb bona genètica 
per a la producció local, com per exemple generant un espai d'intercanvi, promovent l'horticultura 
comunitària i fomentant la formació i visites com a motor econòmic. 

-Mediació per a la sol-licitud de solars en desús amb l'objectiu de crear horts urbans de cultiu ecològic, per 
l'empoderament de la comunitat a nivell alimentar i que alhora previnguin incendis. 

-Promocionar els espais naturals, la fauna i la flora des d'una perspectiva ecològica, preservant l'entorn i 
oferint espais de formació i activitats a escoles primàries i secundàries del municipi, com per exemple neteja 
de platges, estudio de la biodiversitat o plantada d'arbres entre d'altres. 

-Creació d'un espai que serveixi de refugi a animals víctimes de maltractament i la posada de bresques 
d'abelles per a la collita de la seva mel únicament amb finalitat analítica, protegint-a causa de la seva 
importància en la pol-linització i equilibri de l'entorn. 

-Ser una entitat autònoma per certificar el compliment de les normatives de Sostenibilitat europees per part 
de cooperatives, indústries i empreses, fomentant la tecnològica sostenible i ecològica en la gestió de 
recursos i residus, disminuint l'impacte i la petjada ambiental i la disminució d'emissió de carboni, lluitant 
contra el canvi climàtic. 

-Assessorar i fomentar l'ús de recursos renovables i sostenibles. 

-Fer dels residus, recursos. 











-Social 

Tags tolerància, diversitat, gènere, comunitat, civisme 

-Fomentar la tolerància de gènere i sexual i la resolució de conflictes (evitar enfrontaments i la derivació a 
causes judicials per al desassossec d'intervencions per la seguretat pública) mitjançant projectes de 
caràcter cultural entre entitats i comunitats del municipi, com per exemple desenvolupant una ràdio 
comunitària o festivals entre d'altres. 

-Empoderar a la ciutadania a partir de fomentar espais de trobada, xerrades o tallers entre d'altres, que 
abordin àrees temàtiques com diversitat funcional, convivència intercomunitària per a nouvinguts i formes de 
relació ciutadana com el cooperativisme. 

-Internacionalitzem el municipi com referència de territori inclusiu i amigable a persones amb diversitat 
funcional, de tolerància i lliure d'agressió masclistes, homòfobes, a grups minoritaris, col-lectius amb risc 
d'exclusió social i víctimes de bulling, conscienciant col-lectivament la societat, donant assessoria i suport. 
-Dotar a persones en atur d'actiu laboral com a agent Cívics i voluntaris, per conscienciar la població de la 
importància del reciclatge, del civisme, del patrimoni entre d'altres. 

-Crear espais d'oci, recreatives i d'esport a la ciutat, com equipaments per fer exercicis físics en parcs, entre 
d'altres. 

-Crear un espai condicionat per atendre a víctimes de violència de gènere, religiós o polític, destinat tant a la 
població local com a exiliats. 








-Patrimoni 

Tags arquitectura, urbanisme, arqueologia, històric, cultural 

-Considerar, recuperar i difondre el Patrimoni del municipi des d'un ampli espectre de pràctiques amb 
propostes com per exemple, oferint espais en desús per a la seva reactivació a entitats i des d'on 
desenvolupar projectes comunitaris o fomentant figures claus del municipi que fins ara no s'han considerat 
importants, com per exemple personatges intel-lectuals, en la seva majoria dones. 





EY NC NO 


-Reescriure de forma col:lectiva i a partir de diverses pràctiques la història del municipi, contemplant altres 
perspectives fins ara no oficials, com per exemple lluites veinals, polítiques o sindicalistes. En aquest cas 


particular, cal prestar atenció a històries desaparegudes del municipi (per diverses raons) que han conformat 
la nostra història i tarannà municipal. 
-Reconstruir i conservar petits elements arquitectònics de la part antiga de la ciutat com interès turístic. 


-Animació sociocultural i intercanvi d'experiències amb gent gran a asils o entitats relacionades amb el 
rescat del Patrimoni Històric. 

-Crear espais per a exposicions regulars d'artistes emergents, de personatges històrics locals i de memòria 
comarcal. 

-Internacionalitzar els projectes ja existents en disciplines com artes, música, audiovisuals, pintura, 
ceràmica, fotografia, entre d'altres creant espais per a residència d'artistes. 


-Salut 

Tags plantes medicinals, alimentació, hàbits saludables, teràpies, foment de l'esport 

-Tenir en compte la salut com a element clau per al desenvolupament de la ciutadania, generant espais de 
formació sobre per exemple, medicines alternatives, ús de plantes, ioga i autodefensa en parcs, alimentació 
saludable o hàbits per a l'anomenada tercera edat entre d'altres, amb l'objectiu de fer les persones menys 
dependents de la sanitat i descongestionar el sistema sanitari. 

-Considerar l'esport des d'una perspectiva allunyada de la competitivitat i entenent-lo com a una pràctica 
saludable fomentant per exemple, passejades inter-entitats per a la descoberta del municipi o en els entorns 
naturals de la Comarca. 





-Educació 

Tags tradicions, aprenentatge, formació, recerca, pedagogia 

-Creiem que l'única forma de canviar el nostre futur és a través de l'educació. 

-Estimular i facilitar eines perquè estudiants disposin de noves formes d'aprenentatge més intuitives, 
creatives i pràctiques, en col-laboració amb els descobriments de les investigacions de les universitats de 
Ciències de l'Educació. 

-Emprar l'educació com una eina de transformació social, fomentant les tradicions i la història del municipi 
oferint visites guiades obertes. 

-Promoure una formació horitzontal sobre sabers no oficials i que formen part de la ciutadania mitjançant 
taules rodones o altres, per abordar àmbits de coneixement com pedagogia o història local. 

-Centre de Formació Professional i Certificat de Professionalitat segons la demanda de professionals en la 
Comarca i que sigui enfocat en el tecnològic, sostenible i ecològic. 








-Economia local i circular 

Tags cooperativisme, innovació, promoció, producció, integradora 

-Incubadora i laboratori de Startups i projectes emprenedors entre universitats, cooperatives i empreses, 
impulsant la política econòmica, el desenvolupament local, l'autoocupació i vinculant el món empresarial 
amb el formatiu, amb l'objectiu de reduir les importacions i fomentar la producció local. 

-Fomentar la creació de cooperatives, com serveis financers ètics i crèdits solidaris, cooperativa d'habitatge, 
entre d'altres. 

-A partir del comerç i dels serveis locals del municipi, promoure la gastronomia i el turisme sostenible. 
-Identificar i crear noves oportunitats de creixement econòmic, millorant els resultats financers del municipi i 
comarca, a temps que es redueix l'ús dels recursos naturals. 

-La riquesa ha de quedar on va ser generada 








Organigrama 
Ecosistemes: Espai d'Inter-entitats del municipi s'organitza de forma horitzontal i transversal, desenvolupant 


espais de trobada entre entitats per tal de fomentar-les i promoure l'empoderament ciutadà amb què cuidar 
l'entorn, la cultura i la història del municipi. 


La plataforma s'estableix com a motor, amb una o un responsable al capdavant que organitzi la programació 
i les activitats així com la gestió de l'espai físic que requereix Ecosistemes. 


Calendari 





Per determinar 


EY NC NO 





Objectius a assolir en un any 





Posar en funcionament la plataforma Ecosistemes, des d'un local físic, amb una xarxa implementada i 
funcional de les línies estratègiques proposades. 
Determinar un calendari entre administració municipal i Ecosistemes 


Pressupost 





Per determinar 


Pla de comunicació 





Desenvolupar una aplicació amb interessos històrics, salut, fauna i flora locals, etc 


Justificació 





Ser transparents amb les institucions públiques, polítiques, entitats i ciutadanes. Per aquest motiu a la 
nostra pàgina vveb publicarem trimestralment les despeses del pressupost, que seran consultables 
públicament. Així doncs, la plataforma, justifica les seves activitats i programació mitjançant: 


-Informes anuals on realitzar una valoració global de les propostes desenvolupades. 

-Trobades regulars amb l'administració pública. 

-Aprovació anual del contingut de la programació i activitats de la plataforma. 

-Visites de responsables de l'administració pública amb l'objectiu d'informar sobre les activitats i 
programació desenvolupada i per desenvolupar. 


